recursal/SuperWikiNEXT-32B huggingface dataset:
Η **Εθνική Ένωση Επαγγελματικού Ποδοσφαίρου** (iσπανικά: *Liga Nacional de Fútbol Profesional*, LFP, La Liga) αποτελεί εθνική αθλητική ένωση η οποία είναι υπεύθυνη για τη διεξαγωγή των δύο επαγγελματικών πρωταθλημάτων ποδοσφαίρου στην Ισπανία, της Λα Λίγα και της Σεγούντα Ντιβισιόν. Η οργάνωση ιδρύθηκε το 1984.

Διοργανώσεις
------------

Οι 42 σύλλογοι μέλη της LFP χωρίζονται σε δύο κατηγορίες: την Πριμέρα Ντιβιζιόν (20 σωματεία) και την Σεγούντα Ντιβιζιόν (22 σωματεία). Σε κάθε δεδομένη περίοδο ένας σύλλογος παίζει με καθένα από τους υπόλοιπους δύο φορές, μια εντός και μια εκτός έδρας. Αυτό συμβαίνει συνολικά σε 38 παιχνίδια που παίζονται σε κάθε σεζόν στην Πριμέρα και σε 42 στην Σεγούντα Ντιβιζιόν.

Οι σύλλογοι κερδίζουν τρεις βαθμούς για τη νίκη, ένα για την ισοπαλία, και κανένα για μια ήττα. Στο τέλος της κάθε περιόδου, ο σύλλογος με τους περισσότερους πόντους στην Λα Λίγα στέφεται πρωταθλητής. Αν οι πόντοι είναι ίσοι, ακολουθεί αγώνας διαβάθμισης ώστε να καθοριστεί ο νικητής. Αν εξακολουθούν να είναι ίσοι, τότε λαμβάνεται υπόψιν η διαφορά τερμάτων και εν συνεχεία τα τέρματα που έχει πετύχει η κάθε ομάδα. Όσο για τη Σεγούντα Ντιβισιόν, οι τρεις πρώτοι σύλλογοι κερδίζουν την άνοδο στη Λα Λίγα, οι οποίοι και αντικαθιστούν τις τρεις τελεφταίες ομάδες της Λα Λίγα, οι οποίες υποβιβάζονται στη Σεγούντα Ντιβισιόν. Επίσης, τέσσερις ομάδες υποβιβάζονται στη Σεγούντα Ντιβισιόν Β, ενώ τέσσερις ομάδες από τη Σεγούντα Ντιβισιόν Β κερδίζουν την άνοδο στη Σεγούντα Ντιβισιόν.

Τηλεοπτικά δικαιώματα
---------------------

Η LFP διαχειρίζεται ότι έχει σχέση με τα τηλεοπτικά δικαιώματα των πρωταθλημάτων των συλλόγων που την απαρτίζουν. Η LFP διατηρεί ρητά το δικαίωμα να αναλάβει νομική δράση με την αξίωση για τις όποιες σοβαρές ζημίες, καθώς και κάθε οικονομική, αθλητική, κοινωνική ή οποιαδήποτε άλλη επίπτωση μπορεί να προκύψει από την απόφαση της Βασιλικής Ισπανικής Ομοσπονδίας Ποδοσφαίρου (RFEF).

Χορηγία
-------

Στις 22 Νοεμβρίου του 2013, η Huawei έγινε παγκόσμιος συνεργάτης της LFP.

Παραπομπές
----------

1. ↑  Liga Nacional de Fútbol Profesional[*νεκρός σύνδεσμος*] Consejo Superior de Deportes
2. ↑  PA Sport (8 Μαΐου 2015). «Spain's LFP plans legal action to block federation's proposed La Liga strike». ESPN FC. Ανακτήθηκε στις 9 Μαΐου 2015.
3. ↑  «Huawei Becomes Global Partner of Liga de Fútbol Profesional (LFP) In Spain». gsminsider.com. Αρχειοθετήθηκε από το πρωτότυπο στις 1 Φεβρουαρίου 2014. Ανακτήθηκε στις 16 Οκτωβρίου 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εθνική Ένωση Επαγγελματικού Ποδοσφαίρου (Ισπανία)** |

* Επίσημη ιστοσελίδα

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 124021501
* BNE: XX108575

 |

 |
Η **Παλαιόχωρα** Τυρού είναι οροπέδιο της Δημοτικής Ενότητας Τυρού του Δήμου Νότιας Κυνουρίας σε υψόμετρο 690 μέτρων στους πρόποδες του Πάρνωνα και απέχει 9 χλμ. από τον Τυρό.

Στο μέσο του οροπεδίου βρίσκεται η σπηλαιοκαταβόθρα Δέρσιος γνωστή από την αρχαιότητα. Δυτικά του οροπεδίου βρίσκεται το όρος Οριόντας, με υψόμετρο 1191 μέτρων, στην κορυφή του οποίου είναι τα ερείπια του ομώνυμου κάστρου, γνωστού από τους βυζαντινούς χρόνους. Ο Οριόντας ήταν παλιά ολόκληρος βυζαντινός οικισμός ο οποίος ήταν οχυρωμένος αλλά δεν συνδέθηκε ποτέ με σπουδαία ιστορικά γεγονότα. Ο οικισμός αυτός εγκαταλείφθηκε το 17ο αιώνα, όταν άρχισε να ακμάζει ο γειτονικός Πραστός.

Το οροπέδιο έχει σχήμα λεκάνης και έχει πλημμυρίσει αρκετές φορές σε περιπτώσεις μεγάλης καταιγίδας. όταν η μοναδική διέξοδος των υδάτων η καταβόθρα Δέρσιος φράζει. Τελευταία μεγάλη πλημμύρα του οροπεδίου ήταν το 1907. Βορειοδυτικά βρίσκεται το μοναστήρι του Αγίου Νικολάου Καρυάς.

Παραπομπές
----------

1. 1 2  www.cavediving.gr[*νεκρός σύνδεσμος*]
2. ↑  Δικτυο Ερευνητων Διαχειρισησ Περιβάλλοντοσ :: Καλώς Ήρθατε[*νεκρός σύνδεσμος*]
3. ↑  Παπαθανασίου, Μανώλης. «Κάστρο Οριώντα». *Καστρολόγος*. Ανακτήθηκε στις 21 Ιανουαρίου 2021.
Ο **Γκράντε Καλντάρο** (ιταλ. *Fossa Grande di Caldaro*, [γερμ.]] *Großer Kalterer Graben*) είναι τεχνητός ποταμός - κκνάλι της βορειοανατολικής Ιταλίας, στην περιφέρεια Τρεντίνο-Άλτο Άντιτζε.

Ο Γκράντε Καλντάρο κατασκευάστηκε το 1774 ως κανάλι παροχετεύσεως της λίμνης Καλντάρο και ρέει μεταξύ των ιταλικών επαρχιών του Τρέντο και του Μπολτσάνο. Το κανάλι ξεκινά από την Λίμνη Καλντάρο με κατεύθυνση νότια, στην πορεία του αρδεύει όλη την κοιλάδα και δέχεται τα νερά των ποταμών Κορτίνα και μικρού Καλντάρο, που ξεκινά και αυτός από την ίδια λίμνη. Μετά από 26 χιλιόμετρα ρου, χύνεται στον Αδίγη, του οποίου αποτελεί παραπόταμο.

Παραπομπές
----------

1. 1 2 3  Fossa Grande di Caldaro ανακτήθηκε 26-12-2010
2. ↑  Κανάλι Μικρός Καλντάρο, ανακτήθηκε 26-12-2010
Βραβείο Νεβάνλινα
Το **Βραβείο Νεβάνλινα** (*Rolf Nevanlinna Prize*) απονέμεται μια φορά κάθε τέσσερα χρόνια στο Διεθνές Συνέδριο Μαθηματικών, για εξαιρετική συνεισφορά στις μαθηματικές πλευρές των επιστημών της πληροφορίας, συμπεριλαμβανομένων:

* Των μαθηματικών που σχετίζονται με την επιστήμη των υπολογιστών, όπως η θεωρία της υπολογιστικής πολυπλοκότητας, η λογική των γλωσσών προγραμματισμού, η ανάλυση των αλγορίθμων, η κρυπτογραφία, η υπολογιστική όραση και η αναγνώριση προτύπων, η επεξεργασία πληροφοριών και η μοντελοποίηση της νοημοσύνης.
* Της επιστημονικής υπολογιστικής και της αριθμητικής αναλύσεως, καθώς και των υπολογιστικών πτυχών της βελτιστοποίησης και της θεωρίας ελέγχου με την υπολογιστική άλγεβρα.

Το βραβείο αθλοθετήθηκε το 1981 από την Εκτελεστική Επιτροπή της Διεθνούς Μαθηματικής Εταιρείας και πήρε το όνομά του από τον Φινλανδό μαθηματικό Ρολφ Νεβάνλινα, ο οποίος είχε πεθάνει ένα χρόνο νωρίτερα. Το βραβείο αποτελείται από χρυσό μετάλλιο και ένα χρηματικό ποσό. Όπως το Fields Medal, το βραβείο απευθύνεται σε νέους μαθηματικούς και μόνο σε όσους είναι μικρότεροι των 40 ετών κατά την 1η Ιανουαρίου κάθε έτους. Η καταλληλότητα της ονομασίας για το βραβείο έχει αμφισβητηθεί, εξαιτίας των σχέσεων του Νεβάνλινα με τους ναζί.

Στο μετάλλιο εμφανίζεται μια πρόσοψη του Νεβάνλινα, το κείμενο «Rolf Nevanlinna Prize» και οι χαρακτήρες «RH 83». Το RH αναφέρεται στον Raimo Heino, σχεδιαστή του μεταλλίου, και το 83 στο έτος που το μετάλλιο παρουσιάστηκε για πρώτη φορά. Στην πίσω όψη του μεταλλίου είναι χαραγμένες δυο μορφές που σχετίζονται με το Πανεπιστήμιο του Ελσίνκι, που είναι ο σπόνσορας του βραβείου.

Βραβευθέντες
------------

| Έτος | Βραβευμένος | Εθνικότητα |
| --- | --- | --- |
| 1982 | Ρόμπερτ Ταρτζάν |  ΗΠΑ |
| 1986 | Λέσλι Βαϊλάντ | Ηνωμένο Βασίλειο Ηνωμένο Βασίλειο  |
| 1990 | Αλεξάντερ Ραζμπόροφ |  Ρωσία/ΕΣΣΔ ! ΕΣΣΔ |
| 1994 | Άβι Ουίντγκερσον |  Ισραήλ |
| 1998 | Πήτερ Σορ |  ΗΠΑ |
| 2002 | Μάντου Σουντάν | Ινδία Ινδία / ΗΠΑ |
| 2006 | Τζον Κλάινμπεργκ |  ΗΠΑ |
| 2010 | Ντάνιελ Σπίελμαν |  ΗΠΑ |
| 2014 | Σουμπάς Χοτ | Ινδία Ινδία / ΗΠΑ |
| 2018 | Κωνσταντίνος Δασκαλάκης | Ελλάδα Ελλάδα |
| 2022 | Μαρκ Μπράβερμαν | [[Ισραήλ| Ισραήλ]] |

Δείτε επίσης
------------

* Μετάλλιο Φιλντς
* Βραβείο Άμπελ
* Βραβείο Τούρινγκ
* Βραβείο Βολφ Μαθηματικών
* Κατάλογος βραβείων επιστήμης και τεχνολογίας

Παραπομπές
----------

1. ↑  Live video of ICM 2010 Αρχειοθετήθηκε 2010-08-18 στο Wayback Machine.
2. ↑  «Rolf Nevanlinna Prize 2014». *mathunion.org*.
3. ↑  «Rolf Nevanlinna Prize 2018». *mathunion.org*.

Εξωτερικοί σύνδεσμοι
--------------------

* Rolf Nevanlinna Prizes - Επίσημη ιστοσελίδα
**Η Ζεϊνάντ Γιαχιά κιζί Χανλάροβα** (αζερικά: Zeynəb Xanlarova‎‎, γεννημένη στις 28 Δεκεμβρίου 1936 στο Μπακού) είναι τραγουδίστρια από την πρώην ΕΣΣΔ και το Αζερμπαϊτζάν (σοπράνο), Λαϊκή Καλλιτέχνιδα της ΕΣΣΔ (1980), του Αζερμπαϊτζάν (1975), της Αρμενίας (1978) και του Ουζμπεκιστάν.

Βιογραφία
---------

Η Ζεϊνάμπ Χανλάροβα γεννήθηκε στις 28 Δεκεμβρίου 1936 στο Μπακού, και ήταν το νεότερο από τα 5 παιδιά της οικογένειάς της. Το 1956, αποφοίτησε από την Παιδαγωγική Σχολή του Μπακού, που ονομαζόταν προς τιμήν του Μίρζα Αλακμπάρ Σαμπίρ. Το 1961 αποφοίτησε από το Μουσικό Σχολείο του Μπακού που ονομαζόταν προς τιμήν του Ασάφ Ζεϊνάλλι (τάξη του Σεγίντ Σουσίνσκι) και μετά έγινε σολίστ, στην Κρατική Ακαδημαϊκή Όπερας και Μπαλέτου Θεάτρου του Αζερμπαϊτζάν.

Δημιουργικότητα
---------------

Η Ζενάμπ Χανλάροβα έπαιξε τον ρόλο του Λεϋλί στην όπερα "Λεϋλί και Ματζνούν", τον ρόλο του Ασλί στην όπερα "Ασλί και Καράμ" του Ουζεγίρ Χατζιμπέγιοφ, τον ρόλο του Αραμπζάνγκι στην όπερα "Σαχ Ισμαγίλ" του Μουσλίμ Μαγκομάγιεφ, καθώς και σε άλλες όπερες. Εκτός από αυτό, η Ζεϊνάντ Χανλάροβα έχει τραγουδήσει με το Αζερικό μουσικό ύφος, το μουγκάμ. Η φωνή της Χανλάροβα ακούγεται σε διάφορες συνθέσεις μουγκάμ όπως το ''Σαχνάζ'', το ''Γκατάρ'', το ''Μπαγιάτι Σιράζ'' και πολλές άλλες. Το ρεπερτόριό της περιλαμβάνει τραγούδια διάφορων συνθετών, όπως τον Τοφίγκ Γκουλίγιεφ, τον Αρίφ Μαλίκοφ, τον Αλεκπέρ Ταγκίγιεφ, τον Εμίτ Σαμπίτογκλου, τον Γκάρα Γκαράγιεφ, τον Φικρέτ Αμίροφ και άλλους διάσημους συνθέτες. Η Χανλάροβα έχει τραγουδήσει στα ρωσικά, αρμενικά, ουκρανικά, μολδαβικά, γεωργιανά, περσικά, αραβικά, κινέζικα, ινδικά, τούρκικα και πολλές άλλες γλώσσες. Έχει δώσει συναυλίες στη Ρωσία, την Ουκρανία, τη Λετονία, τη Μολδαβία, τη Λευκορωσία, στο Καζακστάν, στο Ουζμπεκιστάν, στο Τουρκμενιστάν, στην Ινδία, στην Κίνα, στο Ιράν, στο Ιράκ, στην Αίγυπτο, στο Ισραήλ, στην Τουρκία, στη Γεωργία, στην Αρμενία, στη Βουλγαρία, στη Γερμανία, στην Πολωνία, στην Ουγγαρία, στην Αυστρία, στη Φινλανδία, στη Σουηδία και την Τσεχία. 

Στο Αζερμπαϊτζάν, εκτός από το Μπακού, έχει δώσει συναυλίες στην Γκαντζά, στο Χανκεντί, στο Σάκι, στη Σούσα, στο Ναχτσιβάν, στο Λανκαράν και σε άλλες περιοχές. Η Ζεϊνάμπ Χανλάροβα έδωσε ξανά συναυλία στο Μπακού το 2008, μετά από μια μεγάλη παύση.

Βραβεία και τίτλοι
------------------

* Λαϊκή Καλλιτέχνιδα της ΣΣΔ του Αζερμπαϊτζάν (1975)
* Λαϊκή Καλλιτέχνιδα της Ουζμπεκικής ΣΣΔ
* Λαϊκή Καλλιτέχνιδα της Αρμενικής ΣΣΔ
* Λαϊκή Καλλιτέχνιδα της ΕΣΣΔ (1980)
* Κρατικό Βραβείο της ΣΣΔ του Αζερμπαϊτζάν (1985)
* Τάγμα της "Δόξας" του Αζερμπαϊτζάν.

Παραπομπές
----------

1. ↑  www.meclis.gov.az?%2Faz%2Fdeputat%2F. Ανακτήθηκε στις 25  Ιουλίου 2018.
2. ↑  «Ханларова Зейнаб Яхья кызы». .
3. ↑  «Ханларова Зейнаб Яхья кызы (1936)». Αρχειοθετήθηκε από το πρωτότυπο στις 2014-07-30. .

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 4495836
* **Europeana**: agent/base/116505
* LCCN: no91029329
* ISNI: 0000 0000 5040 5402

 |

 |
Ο **Βλαντίμιρ Πάβλοβιτς Ριάμποφ** (ρωσικά: *Владимир Павлович Рябов*‎‎
· Λομπάσκι, 1 Απριλίου 1900 - Σαράνσκ, 22 Μαΐου 1938) ήταν ο πρώτος επιστήμονας - γεωπόνος από τη Μορδοβία και επαγγελματίας μεταφραστής των έργων Ρώσων συγγραφέων και ποιητών (καθώς και το Σύνταγμα της ΕΣΣΔ ) στη Γλώσσα Έρζυα.

Βιογραφία
---------

Ο Ριάμποφ γεννήθηκε την 1η Απριλίου 1900 στο χωριό Λομπάσκι  (σημερινή περιοχή Ιτσαλκόβσκι της Δημοκρατίας της Μορδοβία) σε μια οικογένεια αγροτών Ερζυάνης εθνικότητας. Το 1927 αποφοίτησε από τη σχολή εργασίας στο Ινστιτούτο Ποκρόφσκι στη Μόσχα.

Μετά από αυτό, το 1932, ο Ριάμποφ έγινε πτυχιούχος της Αγροτικής Ακαδημίας Τιμιρυάζεφ της Μόσχας. Στη συνέχεια επέστρεψε στη Μορδοβία και άρχισε να διδάσκει στο Μορδοβιανό Αγροτικό Παιδαγωγικό Ινστιτούτο. Κατά την περίοδο από το 1933 έως το 1937, εργάστηκε ως εκδότης του τμήματος γεωργικής λογοτεχνίας στον εκδοτικό οίκο Μορδοβία. Εκείνη την εποχή, ο Ριάμποφ έγινε ο συντάκτης του εγχειρίδιου «Κανόνες ανάμιξης ορυκτών λιπασμάτων για την εφαρμογή τους σε διάφορες καλλιέργειες και εδάφη».

Ο Ριάμποφ ασχολήθηκε ενεργά με τη μετάφραση έργων από τα ρωσικά στη γλώσσα Ερζύα μεταξύ των συγγραφέων που μετέφρασε ήταν οι Αλεξάντερ Πούσκιν, Μιχαήλ Λερμόντοφ, Νικολάι Νεκροσόφ}}, και πολλοί άλλοι κλασικοί της ρωσικής λογοτεχνίας. Βάσει αυτών είναι η μετάφρασή του παραμυθιού του Πούσκιν "Ο Ψαράς και το Ψάρι ", που δημοσιεύτηκε το 1937, όπου καταρτίστηκε το Ερζύα-Γερμανικό λεξικό, το οποίο δημοσιεύθηκε στο Αμβούργο το 1978.

Το 1937 ο Ριάμποφ έλαβε "υπεύθυνο καθήκον" από την Κεντρική Εκτελεστική Επιτροπή της Αυτόνομης Σοβιετικής Σοσιαλιστικής Δημοκρατίας της Μορδοβίας, για να μεταφράσει στη Μορδοβική γλώσσα το Σύνταγμα της ΕΣΣΔ , που είχε υιοθετηθεί πρόσφατα, τον Δεκέμβριο του 1936. Το 1937, ο «μη μεροληπτικός» Ριάμποφ, ο οποίος τότε εργαζόταν ως εκδότης του κρατικού εκδοτικού οίκου Μορδοβίας και ζούσε στο Σαράνσκ, συνελήφθη από τις σοβιετικές αρχές. Στις 23 Μαΐου 1938, με εντολή του Στρατιωτικού Κολεγίου του Ανωτάτου Δικαστηρίου της ΕΣΣΔ, κρίθηκε ένοχος σύμφωνα με το άρθρο 58 (παράγραφοι 7, 8 και 11) του Ποινικού Κώδικα και καταδικάστηκε σε θάνατο. Στη συνέχεια, τον Μάιο του 1938, η ποινή εκτελέστηκε στη φυλακή του Σαράνσκ. Μετά το Συνέδριο XX του Κομμουνιστικού Κόμματος της ΕΣΣΔ, ο Ριάμποφ αποκαταστάθηκε μετά τον θάνατο του (διάταγμα της 23ης Μαρτίου 1957).

Παραπομπές
----------

1. ↑  «Петербургские эрзяне почтили жертв политических репрессий | erzyaks.ru». erzyaks.ru. Ανακτήθηκε στις 16 Απριλίου 2017.  Unknown parameter `|lang=` ignored (`|language=` suggested) (βοήθεια)
2. ↑  Зараева 2010.
3. ↑  Победа 2013.
4. ↑  «Сятко» 6-це №, Мокщоэрзянь Государственной Издательствась, Саранск 1935. Якшаматя 58-62 лоп.

|  |  |
| --- | --- |
| 

|  |
| --- |
| * Πύλη:Βιογραφίες
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 35520466

 |

 |
Ο Τζόνι Ντεπ σε προώθηση της ταινίας Φανταστικά Ζώα: Τα Εγκλήματα του Γκρίντελβαλντ το 2018.
Ο **Γκέλερτ Γκρίντελβαλντ** είναι σκοτεινός μάγος στη σειρά Χάρι Πότερ. Σύμφωνα με τον κατάλογο για τους «πιο επικίνδυνους σκοτεινούς μάγους όλων των εποχών» είναι δεύτερος και τον περνάει μόνο ο Βόλντεμορτ, σύμφωνα με το βιβλίο The Life and Lies of Albus Dumbledore της Ρίτα Σκίτερ. Το όνομά του αναφέρεται για πρώτη φορά στην Φιλοσοφική λίθο σε μια κάρτα σοκολατένιου βατράχου που σημειώνει ότι ο Ντάμπλντορ κέρδισε τον Γκρίντελβαλντ το 1945.

Ο Γκρίντελβαλντ παρακολούθησε τη σχολή μαγείας Ντούρμστρανγκ, από την οποία αποβλήθηκε στην ηλικία των δεκαέξι για τα επικίνδυνα και κακά πειράματα του που σχεδόν σκότωσαν μερικούς συμφοιτητές του. Μετά το Ντούρμστρανγκ, πήγε να ζήσει με την Μπατθίλντα Μπάγκσοτ στο Γκόντρικς Χόλλοου, όπου γνωρίστηκε με τον νεαρό Ντάμπλντορ. 

Τον ρόλο του νεαρού Γκρίντελβαλντ ενσαρκώνει ο Τζέιμι Κάμπελ Μπάουερ ενώ τον ρόλο του μεγαλύτερου Γκρίντελβαλντ ενσαρκώνει ο Μάικλ Μπιρν.

Στη ταινία *Φανταστικά Ζώα: Τα Εγκλήματα του Γκρίντελβαλντ* (2018), ο Ντεπ παίζει τον ρόλο του Γκρίντελβαλντ ενώ ο Τζέιμι Κάμπελ Μπάουερ παίζει το ρόλο του νεαρού Γκρίντελβαλντ.

Παραπομπές
----------

1. ↑  sue. «Jamie Campbell Bower Talks Role as Young Grindelwald in Deathly Hallows». The-leaky-cauldron.org. Ανακτήθηκε στις 31 Μαΐου 2011.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Η σειρά *Χάρι Πότερ* της Τζ. Κ. Ρόουλινγκ |
| --- |
|  |
| Βιβλία | 

|  |  |
| --- | --- |
| Κύρια Μυθιστορήματα | 
* *Η Φιλοσοφική Λίθος*
* *Η Κάμαρα με τα Μυστικά*
* *Ο Αιχμάλωτος του Αζκαμπάν*
* *Το Κύπελλο της Φωτιάς*
* *Το Τάγμα του Φοίνικα*
* *Ο Ημίαιμος Πρίγκιψ*
* *Οι Κλήροι του Θανάτου*
 |
|  |
| Spin-offs βιβλία | 
* *Φανταστικά Ζώα και πού Βρίσκονται*
* *Το Κουίντιτς ανά τους Αιώνες*
* *Οι Ιστορίες του Μπιντλ του Βάρδου*
 |

 |
|  |
| Κινηματογραφικές Ταινίες | 

|  |  |
| --- | --- |
| *Χάρι Πότερ* | 
* *Η Φιλοσοφική Λίθος* (2001)
* *Η Κάμαρα με τα Μυστικά* (2002)
* *Ο Αιχμάλωτος του Αζκαμπάν* (2004)
* *Το Κύπελλο της Φωτιάς* (2005)
* *Το Τάγμα του Φοίνικα* (2007)
* *Ο Ημίαιμος Πρίγκιψ* (2009)
* *Οι Κλήροι του Θανάτου - Μέρος 1* (2010)
* *Οι Κλήροι του Θανάτου - Μέρος 2* (2011)
 |
|  |
| *Φανταστικά Ζώα* | 
* *Φανταστικά Ζώα και πού Βρίσκονται* (2016)
* *Τα Εγκλήματα του Γκρίντελβαλντ* (2018)
* *Τα Μυστικά του Ντάμπλντορ* (2022)
 |

 |
|  |
| Άλλα έργα | 
* *Pottermore*
* *Το Καταραμένο Παιδί*
 |
|  |
|  Χαρακτήρες | 
* Χάρι Πότερ
* Ρον Ουέσλι
* Ερμιόνη Γκρέιντζερ
* Λόρδος Βόλντεμορτ
* Άλμπους Ντάμπλντορ
* Σέβερους Σνέιπ
* Ρούμπεους Χάγκριντ
* Σείριος Μπλακ
* Λούνα Λάβγκουντ
* Γκιλντρόι Λόκχαρτ
* Παράφρονες
* Θανατοφάγοι
 |
|  |
| Σύμπαν του *Χάρι Πότερ* | 
* Τοποθεσίες
* Κουίντιτς
* Μαγκλ
 |

 |
Ο **Στέφανος** (κατά κόσμον Στυλιανός Ματιακούλας) ήταν Έλληνας θεολόγος και ιεράρχης, Μητροπολίτης Τριφυλίας και Ολυμπίας από το 1960 ως το 2006.

Βιογραφικά στοιχεία
-------------------

Ο κατά κόσμον Στυλιανός Ματιακούλας του Ευστράτιου γεννήθηκε στην Αθήνα τον Δεκέμβριο του 1915. Σπούδασε στη Θεολογική Σχολή του Πανεπιστημίου Αθηνών. Χειροτονήθηκε διάκονος το 1939 και πρεσβύτερος το 1942. Υπηρέτησε ως εφημέριος και ιεροκήρυκας στην Αθήνα, καθώς επίσης και ως διευθυντής του Πνευματικού Φροντιστηρίου Κληρικών Πεντέλης. Για μεγάλο χρονικό διάστημα υπήρξε εφημέριος της Αγίας Αικατερίνης Πλάκας. Το 1960 εξελέγη Μητροπολίτης Τριφυλίας και Ολυμπίας και χειροτονήθηκε επίσκοπος.

Ο Μητροπολίτης Τριφυλίας και Ολυμπίας Στέφανος
Ο Μητροπολίτης Στέφανος κατά τη διάρκεια της ποιμαντορίας του ανέπτυξε πλούσια φιλανθρωπική, κοινωνική και εκκλησιαστική δράση μεταξύ των οποίων ίδρυσε ορφανοτροφείο, αναδιοργάνωσε και επέκτεινε τα φιλόπτωχα ταμεία, ίδρυσε πνευματικό κέντρο και εκκλησιαστική στέγη. Επίσης με τη βοήθεια των πιστών ανήγειρε πολλούς ναούς και πρωτοστάτησε σε σύγκληση ιερατικών συνεδρίων. Φρόντισε για την αναστήλωση και την ανακαίνιση των Ιερών Μονών της μητροπολιτικής του περιφερείας. Είχε πλούσιο συγγραφικό και υμνογραφικό έργο. Τιμήθηκε από την Ελληνική Πολιτεία, τα Πατριαρχεία Αντιοχείας, Ιεροσολύμων και από τις Εκκλησίες Ρωσίας, Ρουμανίας και Βουλγαρίας.

Στις 27 Δεκεμβρίου του 2006, ανήμερα της εορτής του, ανακοίνωσε την παραίτησή του και έκτοτε διέμεινε στην Κυπαρισσία. Πέθανε το πρωί της 25ης Δεκεμβρίου 2007, σε ηλικία 92 ετών. Η εξόδιος ακολουθία εψάλη στον Ιερό Καθεδρικό Ναό του Αγίου Αθανασίου Χριστιανουπόλεως και ετάφη στο κοιμητήριο του Αγίου Γεωργίου, όπως ήταν και η τελευταία του επιθυμία.

Παραπομπές
----------

1. ↑  Ενοριακά Νέα[*νεκρός σύνδεσμος*]
2. ↑  Εκοιμήθη ο πρώην Μητροπολίτης Τριφυλλίας Αρχειοθετήθηκε 2009-06-29 στο Wayback Machine. Έθνος, 27 Δεκεμβρίου 2007.

Πηγές
-----

* Πρώτη, Ημερήσια Εφημερίδα της Ηλείας[*νεκρός σύνδεσμος*]
* Θάρρος, Καθημερινή Εφημερίδα της Μεσσηνίας
Η **διάκριση των εξουσιών** είναι θεμελιώδης αρχή του κράτους δικαίου βεβαίως και της δημοκρατίας. Ο όρος αποδίδεται στον Γάλλο φιλόσοφο τον Μοντεσκιέ. Ο Αριστοτέλης και ο Όμηρος έχουν αναφερθεί στο θέμα αυτό. Ο Αριστοτέλης στο έργο του Πολιτικά, ο Όμηρος στην Ιλιάδα.

Ο Αριστοτέλης κάνει αναφορά σε τρία στοιχεία κάθε πολιτεύματος, τα οποία αν λειτουργούν σωστά, τότε και το πολίτευμα λειτουργεί σωστά. "*Κάθε πολίτευμα διαθέτει τρία στοιχεία των οποίων τη σκοπιμότητα για τα καθένα οφείλει να εξετάζει ο σπουδαίος νομοθέτης. Αν αυτά λειτουργούν σωστά, και το πολίτευμα οπωσδήποτε λειτουργεί σωστά. Στο βαθμό, πάλι, που παρατηρούνται διαφορές στο καθένα από αυτά, διαφέρουν και τα πολιτεύματα μεταξύ τους. Από τα τρία αυτά στοιχεία το πρώτο διαβουλεύεται για τα κοινά, το δεύτερο αφορά τις αρχές (ποιες πρέπει να είναι, ποιες αρμοδιότητες να έχουν και με ποιον τρόπο να γίνεται η εκλογή τους), και το τρίτο να απονέμει δικαιοσύνη*".
Υπάρχει συγγένεια όρων με τη διαίρεση των Γαλλικό διαφωτισμό, αλλά όχι ταύτιση.

Νομοθετική εξουσία
------------------

* Νομοθετική εξουσία
* Κοινοβούλιο

Εκτελεστική εξουσία
-------------------

* Εκτελεστική εξουσία
* Δημόσια διοίκηση
* Κυβέρνηση

Δικαστική εξουσία
-----------------

Στην ελληνική δικαιοσύνη υπάρχουν τρία ανώτατα δικαστήρια: το Συμβούλιο της Επικρατείας, ο Άρειος Πάγος και το Ελεγκτικό Συνέδριο. Τα δικαστήρια αυτά αποτελούνται από δικαστές, που έχουν αποφοιτήσει από την Εθνική Σχολή Δικαστικών Λειτουργών. Οι πρόεδροι και αντιπρόεδροι των τριών ανώτατων δικαστηρίων επιλέγονται από το Υπουργικό Συμβούλιο μεταξύ των εν ενεργεία μελών του κάθε ανώτατου δικαστηρίου.

Δείτε επίσης
------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Διάκριση των εξουσιών** |

* Τέταρτη εξουσία
* Δικαστήριο

Παραπομπές
----------

1. ↑   "ἔστι δὲ τῶν τριῶν τούτων ἓν μὲν τί τὸ βουλευόμενον περὶ τῶν κοινῶν, δεύτερον δὲ τὸ περὶ τὰς ἀρχάς, τοῦτο δ᾽ ἐστὶ τίνας δεῖ καὶ τίνων εἶναι κυρίας, καὶ ποίαν τινὰ δεῖ γίνεσθαι τὴν αἵρεσιν αὐτῶν, τρίτον δέ τί τὸ δικάζον".
2. ↑  Αριστοτέλης Πολιτικά ΙΙΙ,ΙV, Εκδόσεις Ζήτρος, Μετάφραση-Σχόλια Πηνελόπη Τζιώκα-Ευαγγέλου
3. ↑   «Πρόκειται για τρεις παράγοντες ή τρεις εξουσίες ή τρεις λειτουργίες, καθοριστικές για τη λειτουργία των πολιτευμάτων. Υπάρχει συγγένεια όρων με τη διαίρεση των εξουσιών που εισηγείται στο Πνεύμα των Νόμων ο Montesqieu κατά το γαλλικό διαφωτισμό, αλλά όχι ταυτότητα». Αριστοτέλης Πολιτικά ΙΙΙ,ΙV, Εκδόσεις Ζήτρος, Μετάφραση-Σχόλια Πηνελόπη Τζιώκα-Ευαγγέλου, Σχόλιο 157 στο βιβλίο IV

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85120094
* GND: 4071817-7
* SUDOC: 027763137
* BNF: cb13319027h (data)
* HDS: 010096
* NKC: ph833779
* BNE: XX544263

 |

 |

|  |  |
| --- | --- |
|  | *Αυτό το άρθρο σχετικά με την **Πολιτική Επιστήμη** ή την **Πολιτική** χρειάζεται επέκταση. Βοηθήστε τη Βικιπαίδεια επεκτείνοντάς το!*. |
Ο **Φρανσίσκο Αντόνιο Ματσάδο Μότα Κάστρο Τρινκάο** (29 Δεκεμβρίου 1999) είναι Πορτογάλος ποδοσφαιριστής, ο οποίος αγωνίζεται ως επιθετικός για τη Γουλβς ως δανεικός από την Μπαρτσελόνα, και είναι, επίσης, διεθνής με την Εθνική Πορτογαλίας.

Καριέρα σε συλλόγους
--------------------

Ξεκίνησε την καριέρα του από την Μπράγκα Β και πραγματοποίησε το ντεμπούτο του με την πρώτη ομάδα το 2018, με την οποία κατέκτησε το Λιγκ Καπ Πορτογαλίας το 2019–20.

Τον Ιανουάριο του 2020 αποκτήθηκε από την Μπαρτσελόνα έναντι 31 εκατομμυρίων ευρώ, με τη μεταγραφή να έχει ισχύ από τον Ιούλιο του 2020. Η ρήτρα απόκτησής του ορίστηκε στα 500 εκατομμύρια ευρώ.

Στις 4 Ιουλίου 2021 ανακοινώθηκε ο δανεισμός του στη Γουλβς για ένα χρόνο.

Διεθνής καριέρα
---------------

Έχει υπάρξει μέλος των νεανικών εθνικών ομάδων της Πορτογαλίας, κατακτώντας το Ευρωπαϊκό Πρωτάθλημα Κ-19 το 2018, όπου ήταν πρώτος σκόρερ.

Παραπομπές
----------

1. ↑  (πολλαπλές γλώσσες) *Transfermarkt*. 412669. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. 77e39b04.
3. ↑  (Αγγλικά) *ESPN FC*. 274159. Ανακτήθηκε στις 4  Απριλίου 2022.
4. ↑  «Barcelona to sign Trincao and Fernandes» (στα αγγλικά). *BBC Sport*.. Ανακτήθηκε στις 2020-09-03.
5. ↑  «Δανεικός στη Γουλβς ο Τρινκάο της Μπαρτσελόνα». *www.sport-fm.gr*. 4 Ιουλίου 2021. Ανακτήθηκε στις 4 Ιουλίου 2021.

Εξωτερικοί σύνδεσμοι
--------------------

* Φρανσίσκο Τρινκάο στην ιστοσελίδα National-Football-Teams.com
* Φρανσίσκο Τρινκάο Προφίλ στον ιστότοπο Soccerway.com (Αγγλικά)
To **iTunes Store** (γνωστό ως **iTunes Music Store** μέχρι τον Σεπτέμβριο του 2006) είναι ένα ηλεκτρονικό κατάστημα που υλοποιήθηκε από την εταιρεία Apple Computers και λειτουργεί μέσω του προγράμματος iTunes. Παρέχει πάνω από 35 - 40 εκατομμύρια τραγούδια, 2.2 εκατομμύρια εφαρμογές, 25,000 τηλεοπτικές σειρές, και 65,000 ταινίες μέχρι τον Ιανουάριο του 2017. Το κατάστημα ξεκίνησε τη λειτουργία του στις 28 Απριλίου 2003. Έως τις 28 Μαΐου 2017 έχουν πουληθεί μέσω του iTunes Store πάνω από 35 δισεκατομμύρια μουσικά κομμάτια.

Διαθεσιμότητα
-------------

Για να αγοράσει κάποιος αρχεία μέσω του iTunes Store, πρέπει να είναι εγγεγραμμένος χρήστης και να διαθέτει είτε μια προπληρωμένη κάρτα, όπως η κάρτα δώρου iTunes, είτε μια πιστωτική/χρεωστική κάρτα της οποίας η ταχυδρομική διεύθυνση χρέωσης να αντιστοιχεί σε μια από τις ακόλουθες χώρες: Αυστραλία, Αυστρία, Βέλγιο, Καναδάς, Δανία, Φινλανδία, Γαλλία, Γερμανία, Ελλάδα, Δημοκρατία της Ιρλανδίας, Ιταλία, Ιαπωνία, Λουξεμβούργο, Ολλανδία, Νορβηγία, Πορτογαλία, Ισπανία, Σουηδία, Ελβετία, Ηνωμένο Βασίλειο, Ηνωμένες Πολιτείες.

Τιμολόγηση
----------

Κάθε γεωγραφική περιοχή και χώρα έχει τη δική της τιμολόγηση. Ένα μουσικό κομμάτι κοστίζει 99¢ στις Ηνωμένες Πολιτείες και τον Καναδά, $1.69 στην Αυστραλία, €0.99 στην Ευρωζώνη, £0.79 στο Ηνωμένο Βασίλειο. Εξαίρεση αποτελεί το Ιαπωνικό κατάστημα, που διαθέτει τα κομμάτια προς ¥150 ή ¥200 ανάλογα με την επιλογή.

Κατάλογος
---------

Ο κατάλογος του iTunes περιέχει πάνω από:

* 60 εκατομμύρια μουσικά κομμάτια (παγκοσμίως)
* 40 χιλιάδες μουσικά βίντεο (στην Αμερική)
* 65 χιλιάδες ταινίες (στην Αμερική)
* 2,2 εκ. εφαρμογές.
* 25 χιλιάδες τηλεοπτικές σειρές

Άδειες χρήσης
-------------

Ο κατάλογος του iTunes δίνει τη δυνατότητα για προακρόαση 30 δευτερολέπτων για κάθε μουσικό κομμάτι. Κάθε χρήστης μπορεί να μεταφέρει τα κομμάτια που αγόρασε σε απεριόριστο αριθμό iPods, ενώ μπορεί επίσης να εγγράψει το υλικό που επιθυμεί σε απεριόριστους δίσκους ακτίνας (cd) με τον περιορισμό πως ο ίδιος ακριβώς δίσκος (ίδια πολυμέσα και ίδια σειρά) μπορεί να εγγραφεί μόνο εφτά φορές. Τα μουσικά κομμάτια μπορούν να αναπαραχθούν σε έως και 5 υπολογιστές (Windows ή Mac OS), αρκεί ο χρήστης να εισάγει (την πρώτη φορά μόνο) το όνομα χρήστη και τον κωδικό πρόσβασης του λογαριασμού που χρησιμοποιήθηκε για την αγορά των κομματιών. Το όνομα χρήστη του αγοραστή καταγράφεται σε κάθε αρχείο πολυμέσων που λαμβάνει από το iTunes Store.

Παραπομπές
----------

1. ↑  «Apple's iTunes Store passes 35 billion songs sold milestone, iTunes Radio now has 40 million listeners – MacDailyNews - Welcome Home».

Εξωτερικοί σύνδεσμοι
--------------------

* iTunes Store- Η επίσημη ιστοσελίδα του iTunes Store.
Το ***Για τι πράγμα μιλάω όταν μιλάω για το τρέξιμο*** (ιαπωνικά: 走ることについて語るときに僕の語ること, προφέρεται: Χασίρου κότο νι τσουίτε κατάρου τόκι νι μπόκου νο κατάρο κότο) είναι έργο απομνημονευμάτων του Ιάπωνα συγγραφέα Χαρούκι Μουρακάμι. Σε αυτό το έργο, ο Μουρακάμι γράφει για το προσωπικό του ενδιαφέρον και για την εμπειρία του από τη συμμετοχή του σε δρόμους μεγάλων αποστάσεων. Ο Μουρακάμι ξεκίνησε το τρέξιμο στις αρχές της δεκαετίας του 1980 και, από τότε μέχρι σήμερα, έχει λάβει μέρος σε περισσότερους από είκοσι αγώνες μαραθωνίου καθώς και σε έναν αγώνα υπερμαραθωνίου.

Σε απόσπασμα από το μυθιστόρημα, όπου ο Χαρούκι Μουρακάμι αναφέρεται στη μακροχρόνια ενασχόλησή του με το τρέξιμο, διαβάζουμε τα εξής:

> «Δεν ξεκίνησα να τρέχω επειδή κάποιος μου ζήτησε να γίνω δρομέας. Όπως δεν έγινα μυθιστοριογράφος επειδή κάποιος μου ζήτησε να γίνω μυθιστοριογράφος. Μια μέρα, έτσι στο άσχετο, μου ήρθε να γράψω ένα μυθιστόρημα. Και μια μέρα, έτσι στο άσχετο, άρχισα να τρέχω – επειδή απλώς το ήθελα».
> 
> 

Σε ένα άλλο απόσπασμα από το βιβλίο, ο συγγραφέας περιγράφει με γλαφυρό τρόπο την εσωτερική διαδικασία την οποία διέπει η ενασχόληση με το τρέξιμο μεγάλων αποστάσεων:

> «Απλώς τρέχω. Τρέχω σ’ ένα κενό. Ή, ίσως θα έπρεπε να το θέσω αλλιώς: τρέχω για να κάνω δικό μου το κενό. () Καθώς τρέχω λέω στον εαυτό μου να σκεφτεί ένα ποτάμι. Και σύννεφα. Αλλά στην πραγματικότητα δεν σκέφτομαι τίποτα. Το μόνο που κάνω είναι να τρέχω ασταμάτητα μες στο δικό μου, οικείο, χειροποίητο κενό, τη δική μου προσωπική νοσταλγία».
> 
> 

Το *Για τι πράγμα μιλάω όταν μιλάω για το τρέξιμο* έχει μεταφραστεί στην αγγλική γλώσα από τον Φίλιπ Γκέιμπριελ. Στην ελληνική γλώσσα, το βιβλίο έχει μεταφραστεί από τον Βασίλη Κιμούλη και κυκλοφόρησε το 2011 από τις εκδόσεις Ωκεανίδα.

Ο τίτλος του βιβλίου έχει αντλήσει την έμπνευσή του από τη συλλογή διηγημάτων του Αμερικανού λογοτέχνη Ρέιμοντ Κάρβερ με τον τίτλο *Για τι πράγμα μιλάμε όταν μιλάμε για τον έρωτα* (στα αγγλικά: *What We Talk About When We Talk About Love)*.

Παραπομπές
----------

1. ↑  archive.org/details/isbn\_9784167502102. Ανακτήθηκε στις 4  Φεβρουαρίου 2019.
2. ↑  «Οταν ο Χαρούκι Μουρακάμι έτρεχε στον μαραθώνιο της Αθήνας». *ProtoThema*. 13 Νοεμβρίου 2016. Ανακτήθηκε στις 29 Νοεμβρίου 2021.
3. ↑  Newsroom. «Το κενό των δρόμων μεγάλων αποστάσεων | Η ΚΑΘΗΜΕΡΙΝΗ». *www.kathimerini.gr*. Ανακτήθηκε στις 29 Νοεμβρίου 2021.
4. ↑  «ΤΙΤΛΟΣ – Βιβλιοnet» (στα Αγγλικά). Ανακτήθηκε στις 29 Νοεμβρίου 2021.

Εξωτερικοί σύνδεσμοι
--------------------

* Συνέντευξη με τον Μουρακάμι από το *Runner's World*

### Κριτικές

* Κριτική από τους *New York Times*
* Κριτική από τη *New York Sun*
* Κριτική από τους *Los Angeles Times*
* Κριτική από τους *Times*
* Κριτική από *το Christian Science Monitor*
* Κριτική από την *Daily Telegraph*
* Κριτική από το *thegreekcloud*
Ο σιδηροδρομικός σταθμός **Λοτζ Αρτουρούβεκ** (πολωνικά: Łódź Arturówek) είναι προαστιακός σιδηροδρομικός σταθμός στο Λοτζ της Πολωνίας, στην περιοχή Αρτουρούβεκ του Μπαουούτι (Bałuty), στη γειτονιά του Δάσους Γουαγκιεβνίτσκι, στην κυκλική γραμμή μεταξύ των σταθμών Λοτζ Βίντζεφ και Ζγκιες.

Αρχικά άνοιξε το 1972, ο σταθμός δεν χρησιμοποιήθηκε από το 1988 μέχρι το 2014, όταν ξαναχτίστηκε και άνοιξε ξανά ως τμήμα του Προαστιακού Σιδηροδρόμου του Λοτζ (Łódzka Kolej Aglomeracyjna, ŁKA), εξυπηρετώντας μόνο τρένα ŁKA από το Λοτζ στο Ζγκιες.

Παραπομπές
----------

1. ↑  «Łódź Arturówek (po) • Województwo łódzkie (PL) / © Atlas Kolejowy Polski, Czech i Słowacji». *www.atlaskolejowy.net*. Ανακτήθηκε στις 27 Απριλίου 2019.
2. ↑  «Ogólnopolska Baza Kolejowa». *www.bazakolejowa.pl* (στα Πολωνικά). Ανακτήθηκε στις 27 Απριλίου 2019.
H **Φαβάρα** είναι Δήμος στην Ιταλική επαρχία Αγκριτζέντο της αυτόνομης Περιφέρειας Σικελίας στη νότια Ιταλία. Βρίσκεται περίπου 8 χιλιόμετρα βορειοανατολικά από το Αγκριτζέντο με το οποίο σχηματίζει πολεοδομική Ομοσπονδία. Η περιοχή της Φαβάρας είναι διάσημη από το *"Πασχαλινό αρνί"*, ένα είδος ζαχαροπλαστικού που κατασκευάζεται με αμύγδαλα και φιστίκια.

Ιστορία
-------

Τα πρώτα ίχνη ανθρώπινης εγκατάστασης παρουσιάζονται τη Χαλκολιθική περίοδο (2400-1990 π.Χ.) με μονόχρωμη κόκκινη κεραμική. Άλλες ανασκαφές στα τέλη της Χαλκολιθικής περιόδου (1900 - 1450 π.Χ.) αποκαλύπτουν γκρι άχρωμη κεραμική που συνδέεται με κεραμική που βρέθηκε την ίδια εποχή στο Παλέρμο και κεραμική από την Εποχή του Ορείχαλκου στην κεντρική και βόρεια Σικελία. Άλλες ανασκαφές βρήκαν τόπους ταφής που χρονολογούνται στην Εποχή του Ορείχαλκου (1450 π.Χ.). Πολλές ακόμα οχυρώσεις χρονολογούνται από τη Μεγάλη Ελλάδα, τη Βυζαντινή αυτοκρατορία και τη Ρωμαϊκή αυτοκρατορία, στη συνέχεια κατέλαβαν την περιοχή οι Σαρακηνοί (9ος - 10ος αιώνας μ.Χ.). Οι Άραβες έφεραν μεγάλη ανάπτυξη, αυτό φαίνεται από τα Αραβικά τοπωνύμια που διασώζονται μέχρι σήμερα, το ίδιο το όνομα της Φαβάρας έχει Αραβική προέλευση και μεταφράζεται ως *"αφρίζουσα λίμνη"*.

Οι Νορμανδοί που ακολούθησαν τους Άραβες οικοδόμησαν μεγάλες κατασκευές ανάμεσα στις οποίες το *"Κάστρο του Κιαραμόντε"*, τον 14ο αιώνα κυβέρνησε η Οικογένεια Κιαραμόντε που έδωσε στην πόλη το σημερινό της όνομα. Τον 15ο αιώνα κτίστηκαν ισχυρά τείχη αλλά πέρασε περίοδο παρακμής (1439 - 1464), ακολούθησε νέα ακμή (1478 - 1497), η οικογένεια Ντε Μάρινης που κυβέρνησε την πόλη τον 16ο αιώνα έφερε μεγάλη ανάπτυξη. Η Φαβάρα συμμετείχε στην Ιταλική ενοποίηση και στη συνέχεια έγινε έδρα εγκληματικής οργάνωσης (1883). Η δήμαρχος της πόλης Γκειτάνο Γκουαρίνο δολοφονήθηκε κάτω από άγνωστες συνθήκες (16 Μαΐου 1946).
Ο διάσημος πολιτικός Καλογκέρο Μαρόνε (1889-1945) γεννήθηκε και μεγάλωσε στη Φαβάρα.

Παραπομπές
----------

1. ↑  «Superficie di Comuni Province e Regioni italiane al 9 ottobre 2011». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.
2. ↑  demo.istat.it?l=it.
3. ↑

Εξωτερικοί σύνδεσμοι
--------------------

* Αραβικά τοπωνύμια στη Σικελία

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 244179857
* LCCN: n86068030
* GND: 4249960-4

 |

 |
Η **ΦΚ Ντιναμό Μίνσκ** (ρωσικά: ФК Динамо Минск, λευκορωσικά: ФК Дынама Мінск) είναι αθλητικός σύλλογος της Λευκορωσίας με έδρα την πρωτεύουσα Μινσκ. Ιδρύθηκε το 1927 ως τμήμα του σοβιετικού αθλητικού οργανισμού, της αθλητικής κοινωνίας Ντιναμό (Динамо) και αγωνίζεται στο Ντινάμο-Γιούνι, χωρητικότητας 41.040 θεατών. Η Ντιναμό Μινσκ ήταν η μοναδική ομάδα που αγωνίστηκε στο πρωτάθλημα της Σοβιετικής Ένωσης και στο πρωτάθλημα της Λευκορωσίας.

Ιστορία
-------

Η ίδρυση της ομάδας έγινε το 1927, με το σημερινό όνομα. Αρχικά αγωνίστηκε στο πρωτάθλημα της Σοβιετικής Ένωσης. Από τις 54 περιόδους αυτού του πρωταθλήματος αγωνίστηκε στις 39 και ανάμεσα σε αυτές κατάφερε να κατακτήσει το πρωτάθλημα το 1982. Το 1954 διαλύθηκε για να ανασυσταθεί το ίδιο έτος με νέους παίκτες, μετονομαζόμενη σε *Σπάρτακ Μινσκ*. Διατήρησε αυτό το όνομα μέχρι το 1959, όταν μετονομάστηκε για μια ακόμη φορά σε *Μπελαρούς Μινσκ*. Μπελαρούς σημαίνει στα ελληνικά *Λευκορωσία* και επειδή ήταν η γνωστότερη ομάδα σε ό,τι αφορά στο ποδόσφαιρο στη Λευκορωσία, τής δόθηκε αυτό το όνομα. Τελικά, το 1962 άλλαξε και πάλι το όνομά της με το αρχικό, δηλαδή *Ντιναμό Μινσκ*, το οποίο ισχύει μέχρι και σήμερα.

Το 1982 κατέκτησε το πρωτάθλημα της Σοβιετικής Ένωσης και για πρώτη φορά αγωνίζεται στο Ευρωπαικό Κύπελλο Πρωταθλητών
(Champions League) αλλά αποκλείστηκε. Από τότε κατάφερε να κατακτήσει εφτά πρωταθλήματα στην Λευκορωσική Βισέισαγια Λίχα (1992, 1992-93, 1993-94, 1994-95, 1995, 1997, 2004) και τρεις φορές το Κύπελλο Λευκορωσίας (1992, 1994, 2003).

Αξιοσημείωτοι Προπονητές
------------------------

* Λέοναρντ Αντάμοφ (1974-1977)
* Ολεφ Μπαζιλέφιχ (1977-1978)
* Εντουαρντ Μαλόφιφ (1978-1983)
* Αλεξάντερ Πισκάρεφ (2000-2001)
* Εντουαρντ Βασιλέφσκι (2001-2003)
* Αντρει Ζιγματόβιτς (2003-2004)
* Ανάτολι Μπαιντάχνι (2004-2005)
* Γιούρι Σουκάνοφ (2005-2006)
* Σλαβοτζάμπ Μουσλίβ (2008-2009)
* Κίριλ Αλσένβσκι (2009)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **ΦΚ Ντιναμό Μινσκ** |

* Επίσημη ιστοσελίδα

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 160127264

 |

 |
Ο **Δημήτριος Παπαμιχαλόπουλος** (1886 - 1986) ήταν Έλληνας πολιτικός.

Σταδιοδρομία
------------

Γεννήθηκε στην Κρεμαστή Λακωνίας  το 1886, γιος του Γεωργίου.

Σπούδασε νομικά στην Αθήνα στο Παρίσι και στην Περούτζια της Ιταλίας.

### Βουλευτής

Ο Παπαμιχαλόπουλος εξελέγη βουλευτής με το Προοδευτικόν Κόμμα (Κόμμα Προοδευτικών Φιλελευθέρων) του Καφαντάρη το 1932  Σημειώνεται ότι στο Μητρώο Βουλευτών (1910-1935) καταγράφεται εκλεγείς βουλευτής στις εκλογές του 1920 με ίδιο ονοματεπώνυμο. 

Στις εκλογές του 1950, του 1951 και του 
1958 εξελέγη βουλευτής με το κόμμα των Φιλελευθέρων. Στις αναπληρωματικές βουλευτικές εκλογές του 1952 στην περιφέρεια Επιδαύρου-Λιμηράς ο Παπαμιχαλόπουλος ήταν υποψήφιος. Την έδρα κέρδισε ο Ιωάννης Λύρας από τον Ελληνικό Συναγερμό με 10.730 ψήφους, επικρατώντας του Δημητρίου Παπαμιχαλόπουλου από το κόμμα των Φιλελευθέρων, ο οποίος πήρε 4.656 ψήφους.
Μετά την αποχώρησή του από το Κόμμα Φιλελευθέρων, προσχώρησε στην Κίνηση Εθνικής Αναδημιουργίας (17 Νοεμβρίου 1960). Έγινε μέλος της Ένωσης Κέντρου με την οποία εξελέγη βουλευτής Λακωνίας το 1961 και το 1963.

### Θητεία στην κυβέρνηση

Την 1η Φεβρουαρίου 1951 διορίστηκε υφυπουργός Εθνικής Αμύνης στην κυβέρνηση του Σοφοκλή Βενιζέλου, υπηρετώντας ως τις 30 Ιουλίου 1951 και εν συνεχεία έγινε υπουργός Συγκοινωνιών ως τις 27 Οκτωβρίου 1951.

Πέθανε αιωνόβιος στην Αθήνα τον Ιούλιο του 1986 και κηδεύτηκε από το Πρώτο Νεκροταφείο Αθηνών.. Σύζυγός του ήταν η Αντιγόνη Ιωαννίδου.

Παραπομπές
----------

1. ↑  Μεγάλη Ελληνική Εγκυκλοπαίδεια (Συμπλήρωμα, τομ. 4, σ. 109) - Δρανδάκης Παύλος - χ.χ
2. 1 2 3  Ελληνικόν who's who, Εκδοτικός Οργανισμός Ελληνικών who's who 1962, σελ. 409
3. ↑  Πανδέκτης
4. ↑  Μητρώο πληρεξουσίων, γερουσιαστών και βουλευτών 1822-1935, Αθήνα 1986, Βουλή των Ελλήνων, σελ. 131 (αριθμ. 1232, 1233) (pdf)
5. 1 2  Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 88, αρ. 902).(pdf)
6. ↑  Ελευθερία, Σήμερον αι αναπληρωματικαί εκλογαί εις την περιφέρειαν Επιδαύρου Λιμηράς, 6 Δεκεμβρίου 1953, σελ. 8
7. ↑  Σύνθεση της κυβέρνησης Σοφοκλή Βενιζέλου 1950, Γενική Γραμματείας Κυβερνήσεως.
8. ↑  Τα Νέα, 20 Αυγούστου 1986, σελ. 42.
***Vultures 1*** είναι ο τίτλος του πρώτου συνεργατικού στούντιο δίσκου του ράπερ Κάνιε Γουέστ και του τραγουδιστή Ty Dolla Sign, οι οποίοι μαζί είναι γνωστοί ως **¥$**. Κυκλοφόρησε ανεξάρτητα από τον Γουέστ στις 10 Φεβρουαρίου του 2024, μετά από πολλές καθυστερήσεις στην ημερομηνία κυκλοφορίας. Ο δίσκος περιλαμβάνει ως καλεσμένους την κόρη του Γουέστ, Νορθ, και τους Φρέντι Γκιμπς, YG, Quavo, Playboi Carti, Τράβις Σκοτ, Bump J, Lil Durk, Rich the Kid και Κρις Μπράουν. Αν και την παραγωγή ανέλαβε κυρίως ο Γουέστ, συνεργάστηκε και με άλλους παραγωγούς. 

Σε αντίθεση με τους δύο προηγούμενους δίσκους του Γουέστ, *Donda* και *Jesus Is King*, αυτή την φορά δεν περιλαμβάνει θρησκευτικά θέματα. Έλαβε μικτά σχόλια από τους κριτικούς, οι οποίοι επίκριναν την μη πρωτοτυπία και τους στίχους, κυρίως αυτούς που αναφέρουν τις πρόσφατες αμφιλεγόμενες πράξεις του Γουέστ. Παρόλα αυτά, κάποιοι επαίνεσαν την ποιότητα της παραγωγής και τις συνεισφορές του Ty Dolla Sign. Ο δίσκος έφτασε στην κορυφή του *Billboard* 200 των Ηνωμένων Πολιτειών Αμερικής, κάνοντάς τον τον εντέκατο δίσκο του Γουέστ που το κατάφερε, και τον πρώτο του Ty Dolla Sign. Επίσης έφτασε στην κορυφή σε άλλες δώδεκα χώρες.

Λίστα κομματιών
---------------

| *Vultures 1* track listing |
| --- |
| Αρ. | Tίτλος | Producer(s) | Διάρκεια |
| 1. | "Stars"   | * Ye
* JPEGMafia
* Digital Nas
* Sean Leon
* FnZ
* Ojivolta
* Shdøw
 | 1:55 |
| 2. | "Keys to My Life"   | * Ye
* Timbaland
* Digital Nas
* Vinnyforgood
* Veyis
* Hubi
* Shdøw
 | 2:54 |
| 3. | "Paid"   | * Ye
* Wax Motif
* Chrishan
* Kilhoffer
* Stryv
 | 3:15 |
| 4. | "Talking"   | * Ye
* No I.D.
* James Blake
* DJ Camper
* Edsclusive
 | 3:05 |
| 5. | "Back to Me"   | * Ye
* Ty Dolla Sign
* 88-Keys
* Digital Nas
* Wax Motif
* AyoAA
* Dean
* Nic Nac
* Alex Hau
* Feez
 | 4:55 |
| 6. | "Hoodrat"   | * Ye
* 88-Keys
* DJ Camper
* Digital Nas
 | 3:42 |
| 7. | "Do It"   | * Ye
* Wheezy
* Mustard
* Cubeatz
* Chrishan
* LukasBL
* DTP
 | 3:45 |
| 8. | "Paperwork"   | * Ye
* Digital Nas
* DJ Roca
* DJ Vitinho Beat
 | 2:25 |
| 9. | "Burn"   | * Ye
* Beam
* Rissi
* the Legendary Traxster
* Thomas
* Chrishan
* Azul
 | 1:51 |
| 10. | "Fuk Sumn"   | * Ye
* JPEGMafia
* Timbaland
* Digital Nas
* Chrishan
* Shdøw
* Hubi
* AyoAA
 | 3:29 |
| 11. | "Vultures"   | * Ye
* Ty Dolla Sign
* Digital Nas
* Ojivolta
* Rambali
* Wheezy
* Ambezza
* Chordz
* Fya Man
* Juice
* Adey
 | 4:36 |
| 12. | "Carnival"   | * Ye
* TheLabCook
* Ojivolta
* Digital Nas
 | 4:24 |
| 13. | "Beg Forgiveness"   | * Ye
* Digital Nas
* London on da Track
* JPEGMafia
* Vitals
 | 6:08 |
| 14. | "Good (Don't Die)"   | * Ye
* No I.D.
 | 3:19 |
| 15. | "Problematic"   | * Ye
* 88-Keys
* DJ Camper
* Digital Nas
* Slonka
* Chad Hugo
 | 3:14 |
| 16. | "King"   | * Ye
* JPEGMafia
* Wheezy
* Dez Wright
* Lester Nowhere
 | 2:36 |
| **Συν. διάρκεια:** | **55:33** |

Παραπομπές
----------

1. ↑  Mamo, Heran (8 Δεκεμβρίου 2023). «Ty Dolla $ign Shares Tracklist From His & Ye's Upcoming Joint Album». *Billboard* (στα Αγγλικά). Ανακτήθηκε στις 23 Φεβρουαρίου 2024.
2. ↑  «Kanye West | Biography, Music & News». *Billboard* (στα Αγγλικά). Ανακτήθηκε στις 23 Φεβρουαρίου 2024.
Ο **Λεωνίδας Κ. Ρεσβάνης**, που γεννήθηκε το 1944 στην Αθήνα, είναι Έλληνας φυσικός γνωστός για την έρευνά του στη φυσική των νετρίνων. Διατέλεσε διευθυντής του Προγράμματος NESTOR.

Ο Ρεσβάνης είναι επίσης ο άνθρωπος που πρότεινε στον Μπάρτον Ρίχτερ να ονομάσει το σωματίδιο που είχε ανακαλύψει «σωματίδιο ψ».

Σταδιοδρομία
------------

Ο Λεωνίδας Ρεσβάνης πήρε πτυχίο φυσικής από το Πανεπιστήμιο του Μάντσεστερ της Αγγλίας το 1965, αλλά συνέχισε τις σπουδές του στο Πανεπιστήμιο Τζονς Χόπκινς των ΗΠΑ, από όπου πήρε το διδακτορικό του στη φυσική υψηλών ενεργειών το 1971.

Μεταξύ του 1971 και του 1976 εργάσθηκε στο Πανεπιστήμιο της Πενσυλβάνια, όπου έγινε επίκουρος καθηγητής. Το 1976 εκλέχθηκε καθηγητής στο Εθνικό και Καποδιστριακό Πανεπιστήμιο Αθηνών, όπου παρέμεινε μέχρι το 2011 οπότε και συνταξιοδοτήθηκε και του απονεμήθηκε ο τίτλος του Ομότιμου Καθηγητή.

Παραπομπές
----------

1. ↑  «Extreme Neutrinos» Αρχειοθετήθηκε 2012-06-04 στο Wayback Machine. της Katie Yurkewicz, *Symmetry*, Οκτώβ./Νοέμβ. 2004
2. ↑  «Physics Folklore» Αρχειοθετήθηκε 2010-05-27 στο Wayback Machine. της Lynne Zielinski (στο Fermilab)
3. ↑  «ΕΚΠΑ: Τμήμα Φυσικής - Ομότιμοι Καθηγητές και Αφυπ. Μέλη ΔΕΠ». *www.phys.uoa.gr*. Ανακτήθηκε στις 18 Απριλίου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 204394714
* LCCN: nb2006004577
* BIBSYS: 6016375

 |

 |
Συντεταγμένες: 40°32′11.004″N 19°25′28.992″E﻿ / ﻿40.53639000°N 19.42472000°E﻿ / 40.53639000; 19.42472000

Η **Λιμνοθάλασσα της Νάρτας** (αλβανικά: Laguna e Nartës‎‎) είναι λιμνοθάλασσα της Αδριατικής Θάλασσας στη Μεσόγειο Θάλασσα, στην κεντρική ακτογραμμή της Αλβανίας. Η λιμνοθάλασσα εκτείνεται βόρεια του Κόλπου του Αυλώνα στην ανατολική ακτή του Στενού του Οτράντο και χωρίζεται από τη θάλασσα με μια στενή παράκτια ζώνη, που αποτελείται από μία αλλούβια θίνα. Έχει εμβαδόν 41,8 χλμ2, με μέγιστο βάθος 1,5 μέτρο.

Βρίσκεται εντός των ορίων του Εθνικού Πάρκου Βιόσα-Νάρτας και έχει αναγνωριστεί ως σημαντική περιοχή πτηνών και φυτών διεθνούς σημασίας. Από τον Μάιο του 2020, φιλοξενεί 3.000 φλαμίνγκο. Σχηματίζεται από τη συνεχή συσσώρευση στερεάς ροής του ποταμού Αώου, που πηγάζει από την οροσειρά της Πίνδου κοντά στα σύνορα μεταξύ Αλβανίας και Ελλάδας.

Η λιμνοθάλασσα πήρε το όνομά της από το χωριό Νάρτα, το οποίο βρίσκεται στις νότιες όχθες της λιμνοθάλασσας. Μέσα στη λιμνοθάλασσα υπάρχουν δύο νησιά, με το μεγαλύτερο να είναι το Νησί της Σβέρνιτσας. Μια ξύλινη πεζογέφυρα συνδέει την ηπειρωτική χώρα με το νησί, όπου βρίσκεται ένα μοναστήρι του 13ου αιώνα. Τουλάχιστον 34.800 πτηνά που ξεχειμωνιάζουν μπορούν να μετρηθούν στη λιμνοθάλασσα.

Παραπομπές
----------

1. ↑  «COASTAL MANAGEMENT OF THE ECOSYSTEM VLORA BAY- NARTA LAGOON - VJOSA RIVER MOUTH» (PDF). *itc.upt.al* (στα English). σελ. 8. Αρχειοθετήθηκε από το πρωτότυπο (PDF) στις 7 Νοεμβρίου 2017. Ανακτήθηκε στις 30 Οκτωβρίου 2017. CS1 maint: Μη αναγνωρίσιμη γλώσσα (link)
2. ↑  BirdLife International. «Narta Lagoon». *datazone.birdlife.org* (στα Αγγλικά).
3. ↑  IUCN, World Wide Fund for Nature, Plantlife. «Important Plant Areas of the south and east Mediterranean region» (PDF). *portals.iucn.org* (στα Αγγλικά). σελ. 75. CS1 maint: Πολλαπλές ονομασίες: authors list (link)
4. ↑  Hektor Pustina (May 12, 2020). «Flamingos flock to Albania lagoon amid coronavirus». Associated Press.
5. ↑  N.Pano, Pasuritë ujore të Shqipërisë.
6. ↑  «Narta Lagoon, Llogora, Orikumi and Karaburun Peninsula» (PDF). *mp.mountaintrip.eu* (στα Αγγλικά). Αρχειοθετήθηκε από το πρωτότυπο (PDF) στις 27 Οκτωβρίου 2017. Ανακτήθηκε στις 2 Φεβρουαρίου 2024.

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Αλβανία
 |

 |
Ο **Ναβονάσσαρος** (απόδοση στα ελληνικά του ονόματος **Ναμπού-νασίρ**) ήταν βασιλιάς της Βαβυλώνας από το 747 π.Χ. έως το 732 π.Χ.. Το όνομά του σημαίνει «ο θεός Ναμπού είναι προστάτης». Ο Ναβονάσσαρος ξεκίνησε μία νέα εποχή για την ιστορία της Βαβυλώνας, που την χαρακτηρίζει η συστηματική καταγραφή των ιστορικών γεγονότων. Τόσο τα *Βαβυλωνιακά χρονικά* όσο και ο *Πτολεμαικός κανόνας* ξεκινούν με την άνοδό του στον θρόνο. Ήταν σύγχρονος των Ασσύριων βασιλέων Ασούρ Νιραρί Ε΄ και Τιγκλάθ Πιλεσέρ Γ΄. Δεν είναι γνωστό τίποτα συγκεκριμένο για την καταγωγή του εκτός του ότι οι προκάτοχοι του στην 5η βασιλική δυναστεία της Βαβυλώνας ήταν Χαλδαίοι, όπως γράφει ο ίδιος στα χρονικά του διαδέχθηκε τον βασιλιά της Βαβυλώνας Ναβού σουμά ισκούν πιθανότατα ήταν γιος του αλλά δεν το διευκρινίζει.

Πρόοδοι στην αστρονομία και τις επιστήμες
-----------------------------------------

Αναμόρφωσε το Βαβυλωνιακό ημερολόγιο εισάγοντας με εμβόλιμους μήνες την 18ετή χρονική περίοδο ή τον 223μηνο κύκλο του Σάρου, ο οποίος εξελίχθηκε στον γνωστό σημερινό ζωδιακό κύκλο βάση των παρατηρήσεων των άστρων. Σύμφωνα με τον ιστορικό Βήρωσο, κατέστρεψε τις παρατηρήσεις των προγενεστέρων του για να εμφανίσει τον εαυτό του ως τον εφευρέτη της αστρονομίας στην Βαβυλώνα, η οποία ήταν στην πραγματικότητα έργο των προκατόχων του της 5ης Χαλδαίας δυναστεία. Η καταγραφή των αστρονομικών φαινομένων ξεκίνησε από τον Ναβονάσσαρο με την εκπληκτική έκλειψη σελήνης (746 π.χ.) με έναν εκπληκτικό συνδυασμό της σελήνης και των πλανητών ο οποίος του έδωσε την έμπνευση να καταγράψει τα αστρονομικά φαινόμενα. Θεωρείται ιδρυτής της παγκόσμιας και της σύγχρονης αστρολογίας. 23 πινακίδες που ανακαλύφθηκαν στα ανάκτορα της Βαβυλώνας περιγράφουν την μεγάλη οικονομική ανάπτυξη που σημείωσε η Βαβυλώνα στην εποχή του, την ανάπτυξη της γεωργίας, της κτηνοτροφίας και του εμπορίου. Σε ανασκαφές (1973) βρέθηκε η αλληλογραφία του με τον κυβερνήτη της Νιππούρ. Την εποχή του ο φιλόδοξος βασιλιάς της Ασσυρίας Τιγκλάθ Πιλεσέρ Γ΄ άρχισε να καταλεηλατεί περιοχές της Βαβυλώνας. Κάποιες πηγές αναφέρουν ότι ίσως ο Ναβονάσσαρος έγινε υποτελής του Ασσύριου βασιλιά. Το βέβαιο είναι την πόλη κατέλαβε ο ίδιος ο Τιγκλάθ Πιλεσέρ, αφού εκμεταλλεύτηκε τις εσωτερικές διαμάχες των Βαβυλωνίων, τρία χρόνια μετά τον θάνατο του Ναμπού-νασίρ.

Πηγές
-----

* W. W. Hallo (1984/85). "The Concept of Eras from Nabonassar to Seleucus". The Journal of the Ancient Near Eastern Society (16/17): 149.
* J. A. Brinkman (2001). "Nabonassar". In Erich Ebeling, Bruno Meissner, Dietz Otto Edzard. Reallexikon der Assyriologie und Vorderasiatischen Archaologie: Nab – Nuzi. Walter De Gruyter Inc. pp. 5–6.
* J. A. Brinkman (1990). "The Babylonian Chronicle revisited". In T. Abusch, J. Huehnergard, P. Steinkeller. Lingering over words. Studies in ancient Near Eastern literature in honor of William L. Moran. Atlanta. pp. 75, 95


|  |  |  |
| --- | --- | --- |
| Προκάτοχος:**Ναβού-σουμά-ισκούν** | **Βασιλιάς της Βαβυλώνας748–733** | Διάδοχος:**Ναβού ναδίρ ζερί** |
Ο **κουβουκλείσιος** ήταν τίτλος ο οποίος απονεμόταν από τους Βυζαντινούς αυτοκράτορες σε εκκλησιαστικούς αρχιθαλαμηπόλους, ειδικότερα εκείνους του Πατριάρχη Κωνσταντινουπόλεως.

Η ύπαρξη του τίτλου αναφέρεται για πρώτη φορά κατά την διάρκεια της Β΄ Συνόδου της Νίκαιας, το 787, ενώ εμφανίζεται σε γραπτές πηγές και σφραγίδες των κατόχων του έως τα τέλη του 11ου αιώνα, όταν και πιθανώς καταργήθηκε. Οι κουβουκλείσιοι ήσαν το εκκλησιαστικό αντίστοιχο των οικειακών υπηρετών του αυτοκράτορα, των κουβικουλάριων. Αρχικά ο συγκεκριμένος τίτλος παραχωρείτο από τους αυτοκράτορες, αν και κατά την διάρκεια του 11ου αιώνα ο ισχυρός πατριάρχης Μιχαήλ Κηρουλάριος ανέλαβε ο ίδιος το συγκεκριμένο προνόμιο.

Σύμφωνα με το Τακτικόν Μπενέσεβιτς, το οποίο χρονολογείται περί το 934/944, υπήρχαν δύο κατηγορίες κουβουκλείσιων, οι ιερείς και οι διάκονοι. Η συγκεκριμένη θέση, συνήθως, συνδυαζόταν με άλλα αξιώματα της εκκλησιαστικής διοικήσεως, όπως εκείνα του χαρτοφύλακα ή του σκευοφύλακα. Ήταν επίσης δυνατό να κατέχεται από μοναχούς.

Παραπομπές
----------

1. 1 2 3  Kazhdan 1991, σελ. 1155.

Πηγές
-----

* Kazhdan, Alexander (1991). «Kouboukleisios». Στο: Kazhdan, Alexander, επιμ. *The Oxford Dictionary of Byzantium*. New York and Oxford: Oxford University Press, σελ. 1155. ISBN 978-0-19-504652-6.
Το **Μοναστήρι του Βίσοβακ** (στη κροατική γλώσσα: **Samostan Visovac**) είναι καθολικό μοναστήρι, που βρίσκεται στο νησί Βίσοβακ, στη νοτιοδυτική Κροατία.

Το νησί Βίσοβακ βρίσκεται στην ομώνυμη λίμνη (Visovačko jezero), κατά μήκος του ποταμού Κρκα, στο Εθνικό Πάρκο του Κρκα, σε υψόμετρο 46,9μ. και απέχει 350μ. από τη βορειοανατολική ακτή της λίμνης και 260 από τη νοτιοδυτική. Έχει στρογγυλό σχήμα και διαστάσεις 180Χ150μ. Το πιο παλιό λατινικό όνομα του νησιού ήταν Lapis Alba ενώ στην Ιλλυρική γλώσσα η ονομασία του ήταν Bilastina ή Billastina.

Το 1345 ιδρύθηκε στο νησί από μοναχούς του Τάγματος του Αγίου Αυγουστίνου, ένα μοναστήρι που ήταν αφιερωμένο στον Απόστολο Παύλο για αυτό και το νησί ονομαζόταν ο Βράχος του Αποστόλου Παύλου. Οι Αυγουστινιανοί έμειναν στο Βίσοβακ μέχρι το 1445 όταν παραχώρησαν το μοναστήρι σε Φραγκισκανούς μοναχούς από τη Bossina. Διακόσια χρόνια αργότερα οι Τούρκοι επιτέθηκαν στο μοναστήρι και κρέμασαν δύο ηλικιωμένους μοναχούς. Το μοναστήρι εγκαταλείφτηκε και κάηκε αλλά το 1700 ανακατασκευάστηκε εν μέρει. Πλήρης αποκατάστασή του έγινε τον 20ο αιώνα.

Στο μοναστήρι υπάρχει αξιόλογη συλλογή βιβλίων, χειρογράφων και έργων τέχνης,. Μεταξύ άλλων υπάρχει ένα σπάνιο αρχέτυπο των παραμυθιών του Αισώπου (Μπρέσια 1487), που τυπώθηκε από τον τυπογράφο από το Λάστοβο, Dobrić Dobričević, μια συλλογή διαταγμάτων του σουλτάνου και ένα σπαθί που ανήκε στον επαναστάτη Vuk Mandušić.

Παραπομπές
----------

1. ↑  Alberto Rizzi, Guida della Dalmazia, vol. I, 2010, Trieste, ed. Italo Svevo, σελ. 539
2. ↑  Donato Fabianich, Storia dei frati minori dai primordi della loro istituzione in Dalmazia e Bossina, vol. 1, Zara, Fratelli Battara, 1863, σελ. 280-281.
3. ↑
4. ↑
5. ↑
6. ↑  Alberto Rizzi, Guida della Dalmazia, vol. I, 2010, Trieste, ed. Italo Svevo. σελ. 539
7. ↑  Naklada Naprijed, The Croatian Adriatic Tourist Guide, σελ. 208, Zagreb (1999)

Εξωτερικοί σύνδεσμοι
--------------------

* 

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μοναστήρι του Βίσοβακ** |